SAWAD เตรียมเทนเดอร์ฯ BFIT หุ้นละ 11.42 บาท 15 มี.ค.นี้
SAWAD เตรียมเทนเดอร์ฯ BFIT หุ้นละ 11.42 บาท มูลค่ารวม 1.45 พันลบ. ในวันที่ 15 มี.ค.นี้
10 มี.ค. 2560

บริษัท ศรีสวัสดิ์พาวเวอร์ 1979 จำกัด (มหาชน) หรือ SAWAD เปิดเผยว่า บริษัทจะทำคำเสนอซื้อหุ้นของบริษัทเงินทุน กรุงเทพธนาทร จำกัด (มหาชน) หรือ BFIT ส่วนที่เหลือทั้งหมดจำนวน 63.65% ที่ราคาหุ้นละ 11.42 บาท คิดเป็นมูลค่ารวม 1.45 พันล้านบาท โดยระยะเวลาทำคำเสนอซื้อจะแจ้งให้ทราบในภายหลัง
ขณะที่เมื่อวานนี้ (9 มี.ค.) บริษัทได้เข้าซื้อหุ้น BFIT จำนวน 53.01 ล้านหุ้น คิดเป็น 26.51% เมื่อรวมกับจำนวนหุ้นที่มีอยู่เดิม ส่งผลให้ถือหุ้นรวมกันเป็น 36.35%
ทั้งนี้ บริษัทคาดว่าจะสามารถยื่นคำเสนอซื้อหุ้น BFIT อย่างเป็นทางการในวันที่ 15 มี.ค.60